Bobrinski

**Bobrinski** (vene keeles *Бобринский*, saksa keeles *Bobrinsky*) on aadlisuguvõsa, mis põlvnes keisrinna Katariina II ja vürst Grigori Orlovist. Tänapäeval elavad Bobrinskid Prantsusmaal, USA-s ja Venemaal.

## Ajalugu
Suguvõsa rajajaks oli keisrinna Katariina II ja tema armukese vürst Grigori Orlovi vallaslaps Aleksei Grigorjevitš Bobrinski (1762−1813). Kui algul oli tema perekonnanimeks **Romanov**, siis hiljem läänistati Tuula kubermangu Bobriki mõisa järgi tema nimeks **Bobrinski**. 1796. aastal anti talle Venemaa keisririigi krahvi tiitel. Tema järeltulijad kuulusid Venemaa kõrgaadli hulka ja neist võrsus mitmeid kõrgeid sõjaväelasi ja riigitegelasi, sealhulgas kolm ministrit. Aleksei kolmest pojast hargnenud suguvõsaliinidest on alles kaks vanemat; noorem haru kustus meesliinis 1938. aastal. Pärast 1917. aasta sündmusi emigreerusid Bobrinskid enamjaolt välismaale, tänapäeval elavad nad Prantsusmaal ja USA-s. Venemaale jäänud suguvõsaliikmetest langesid paljud repressioonide ohvriks. Praegu elavad Venemaal zooloogiaprofessor krahv Nikolai Aleksejevitš Bobrinski (1890−1964) järeltulijad.

## Bobrinskid rüütelkonna matriklis
Aleksei Bobrinski võeti esmalt Liivimaa kubermangu aadlisuguvõsaraamatusse. Pärast matrikli taastamist immatrikuleeriti ta 12. jaanuaril (vkj) 1797 Liivimaa rüütelkonna matriklisse. Lisaks sellele olid Bobrinskid kantud Moskva (1854), Peterburi ja Tuula kubermangu aadlisuguvõsaraamatusse.

## Suguvõsa liikmeid
*Krahv Aleksei Grigorjevitš Bobrinski (1762−1813), kindralmajor, mõisaomanik
*Krahv Aleksei Aleksejevitš Bobrinski (1800−1868), staabirittmeister, salanõunik, tallmeister, nimekas põllumees, suhkruvabrikant, mõisaomanik
*Krahv Vassili Aleksejevitš Bobrinski (1804−1874), Tuula kubermangu aadlimarssal
*Krahv Aleksandr Aleksejevitš Bobrinski (1823−1903), salanõunik, ülemõuemeister, Peterburi tsiviilkuberner, Riiginõukogu liige, nimekas genealoog, suurmaavaldaja
*Krahv Vladimir Aleksejevitš Bobrinski (1824−1898), kindralleitnant, tõeline riiginõunik, Venemaa teedeminister
*Krahv Lev Aleksejevitš Bobrinski (1831−1915), staabirittmeister, suurvabrikant
*Krahv Aleksei Pavlovitš Bobrinski (1826−1894), kindralleitnant, Venemaa teedeminister, mõisaomanik
*Krahv Aleksei Vassiljevitš Bobrinski (1831−1888), tõeline riiginõunik, jäägermeister, Moskva kubermangu aadlimarssal, Riiginõukogu liige, mõisaomanik
*Krahv Aleksei Aleksandrovitš Bobrinski (1852−1927), tõeline riiginõunik, ülemõuemeister, Riiginõukogu liige, Venemaa põllumajandusminister, nimekas arheoloog
*Krahv Andrei Aleksandrovitš Bobrinski (1859−1930), tõeline riiginõunik, kammerhärra, Peterburi õpperingkonna kuraator, Riiginõukogu liige
*Krahv Aleksei Aleksejevitš Bobrinski (1861−1938), etnograaf, entnoloog, arheoloog, mõisaomanik
*Krahv Georgi Aleksandrovitš Bobrinski (1863−1928), jalaväekindral, kindraladjutant, Galiitsia ajutine sõjakindralkuberner
*Krahv Vladimir Aleksejevitš Bobrinski (1867−1927), porutšik, maakonna aadlimarssal, rahukohtunik, Riigiduuma liige ja aseesimees, mõisaomanik
*Krahv Nikolai Aleksejevitš Bobrinski (1890−1964), kapten, loodusteaduse doktor, zooloogiaprofessor
*Krahv Georgi Vladimirovitš Bobrinski (1901−1985), Chicago ülikooli professor, humanitaarteaduskonna dekaan, keeleteadlane
*Krahv Pjotr Aleksandrovitš Bobrinski (1918−1962), porutšik, ajakirjanik, luuletaja, proosakirjanik

## Bobrinski suguvõsa mõisavaldused
*Kiievi kubermangus
**Smela
*Liivimaa eesti distriktis
**Vana-Põltsamaa (*Schloß Oberpahlen*) (1786/1798−1816)
*Tuula kubermangus
**Bobriki (1763−1918), Bogoroditski (XVIII sajand−1918)

## Pildid

File:Bobrinskiy Alexander Alexeevich (by B. Kustodiev).jpg|Salanõunik krahv Aleksandr Aleksejevitš Bobrinski (1823−1903)
File:Bobrinskiy AA.jpg|Venemaa põllumajandusminister tõeline riiginõunik krahv Aleksei Aleksandrovitš Bobrinski (1852−1927)
File:А.П. Бобринский (Крамской).jpg|Kindralleitnant krahv Aleksei Pavlovitš Bobrinski (1826−1894)
File:Andrey Alexandrovich Bobrinskiy by Repin.png|Tõeline riiginõunik ja kammerhärra krahv Andrei Aleksandrovitš Bobrinski (1859−1930)
File:Георгий Александрович Бобринский.jpg|Jalaväekindral krahv Georgi Aleksandrovitš Bobrinski (1863−1928)
File:Count Lev Al. Bobrinsky.jpg|Suhkruvabrikant krahv Lev Aleksejevitš Bobrinski (1831−1915)
File:Maria Gagarina nee Bobrinskay.jpg|Vana-Põltsamaa mõisaproua vürstinna Maria Aleksejevna Gagarina (sündinud krahvinna Bobrinskaja) (1798−1835)
File:Pavel Bobrinskiy.jpg|Staabirittmeister krahv Pavel Aleksejevitš Bobrinski (1801−1830)
File:BobrinskyVasily.jpg|Tuula kubermangu aadlimarssal krahv Vassili Aleksejevitš Bobrinski (1804−1874)
File:Bobrinsky Vladimir Alexeevich (1824-1898).png|Kindralleitnant krahv Vladimir Aleksejevitš Bobrinski (1824−1898)
File:Бобринский Владимир Алексеевич.png|Riigiduuma aseesimees krahv Vladimir Aleksejevitš Bobrinski (1867−1927)


## Vaata ka
*Bobrinski palee

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 36.
**Genealogisches Handbuch des Adels*. Adelslexikon. Bd XVII. Nachträge. Limburg an der Lahn: C. A. Starke Verlag, 2008. Lk 99.
*Бобринский, Алексей Александрович. *Родословная графов Бобринских*. 3. trükk. Смела, 1901 http://elib.shpl.ru/ru/nodes/52214-bobrinskoy-a-a-rodoslovnaya-grafov-bobrinskih-smela-1901#mode/inspect/page/1/zoom/4. 
*Долгоруков, Пётр Владимирович. *Российская родословная книга*. Часть вторая. Санктпетербургь: Печатано вь типографии Эдуарда Веймара, 1855. Lk 173-174 https://runivers.ru/bookreader/book58513/#page/173/mode/1up.
*Долгорукой, Князь Федорь. *Родословный сборникь (сь гербами)*. С.-Петербургь: Типография п. ф. "Электро-Типография Н. Я. Стойковой", 1913. Lk 3-6 http://elib.shpl.ru/ru/nodes/70100-vyp-1-1913#mode/inspect/page/5/zoom/4.
*Студенкин, Г. И. *Родословие графов Бобринских*. СПб.: Губ. тип., 1889 http://elib.shpl.ru/ru/nodes/3908-studenkin-g-i-rodoslovie-grafov-bobrinskih-spb-1889#mode/inspect/page/3/zoom/4.

## Välislingid
*Bobrinski suguvõsa ajalugu saidil rulex.ru
*Bobrinski suguvõsa genealoogia saidil genealogy.euweb.cz